Temur Shirinov. Shirinov Temur Shirinovich (Uchma qishlogʻi, Forish tumani, Jizzax viloyati, Oʻzbekiston) — tarix fanlari doktori, professor, tarixchi, arxeolog. Biografiyasi. Temur Shirinov 1950-yilda Jizzax viloyatining Forish tumanidagi Uchma qishlogʻida tugʻilgan. Termiz davlat pedagogika institutini tamomlagan . Maʼlumoti — oʻrta maktab tarix va geografiya oʻqituvchisi. 1993–2004-yillarda Oʻzbekiston Respublikasi Fanlar akademiyasi Arxeologiya instituti direktori boʻlgan. 2001-yilda Markaziy saylov komissiyasi aʼzosi etib saylangan. 2004-yildan 2011-yil fevralgacha Alisher Navoiy nomidagi Samarqand davlat universiteti rektori. 2009-yilda Oʻzbekiston Respublikasida xizmat koʻrsatgan fan arbobi unvoniga sazovor boʻlgan. U 2011-yilning 4-iyulida Oʻzbekiston Respublikasi Xalq taʼlimi vaziri lavozimida ishlab, ushbu lavozimda Avazjon Marahimov oʻrniga kelgan. 2013-yilning 8-fevralda Davlat rahbarining farmoniga koʻra, „Temir Shirinov boshqa ishga oʻtganligi munosabati bilan egallab turgan lavozimidan ozod etildi“. 2013-2016-yillarda Toshkent davlat pediatriya tibbiyot instituti „Oʻzbekiston tarixi, maʼnaviyat, sotsiologiya va madaniyat asoslari“ kafedrasi mudiri lavozimida ishlagan. 2017-yildan — Oʻzbekiston Respublikasi Prezidenti huzuridagi Oʻzbekiston Respublikasining Birinchi Prezidenti Islom Karimov nomidagi ilmiy-maʼrifiy yodgorlik majmuasi rahbari. Oilasi. Ikki farzandi va nabiralari bor .